**נדולה** (באנגלית: **Ndola**), היא העיר השנייה בגודלה בזמביה מבחינת פיתוח התשתיות לאחר לוסקה (עיר הבירה) והשלישית מבחינת גודל האוכלוסייה, עם אוכלוסייה של 495,802 (נכון ל־2021), לאחר לוסקה וקיטווה. העיר היא המרכז התעשייתי והמסחרי של אזור חגורת הנחושת (אנ'), אזור מכרות הנחושת של זמביה, ובירת מחוז קופרבלט (אנ'). העיר שוכנת 10 קילומרים מהגבול בין זמביה והרפובליקה הדמוקרטית של קונגו. בעיר נמצא האצטדיון המודרני הראשון של זמביה, אצטדיון לוי מוונוואסה (אנ').‏ המקומיים, מכנים את העיר בשם העיר הידידותית*.*

היסטוריה
--------

האזור בו נמצאת נדולה היה אזור בו חיו בעבר אנשי שבט למבה בראשות הצ'יף הבכיר צ'יבלה, במאה ה-17, שהיגרו לאזור מקונגו. השם נדולה נגזר משם הנהר שמקורו בגבעות קלוקו ומתנקז לנהר קאפובו (אנ').‏

נדולה נוסדה בשנת 1904, על ידי ג'ון אדוארד "צ'יריפולה" סטפנסון (אנ') שישה חודשים בלבד לאחר ליווינגסטון. נדולה היא התחנה השנייה העתיקה ביותר בתקופה הקולוניאלית של זמביה. נדולה הייתה בתחילה בומה (אנ') ותחנת מסחר, שהיוו את ראשיתה כמרכז מנהלי ומסחרי.

קו הרכבת הראשי של רודזיה (אנ') הגיע לעיר בשנת 1907, וסיפק שירותי נוסעים עד לדרום בולוואיו, עם קישור לקייפטאון שבדרום אפריקה. הקו הוארך לדרום קונגו ומשם בסופו של דבר התחבר למסילת בנגואלה (אנ') שהגיעה לנמל לוביטו שבאנגולה הנמצא לחוף האוקיינוס האטלנטי. על מסילה זו עבר חלק ניכר מיצוא הנחושת של זמביה במשך שנים רבות. תחנת הרכבת של נדולה הפכה את העיר למרכז ההפצה והיצוא של זמביה.

לפני שנבנתה רשת הכבישים בשנות השלושים, מסלול הובלת הסחורות מנדולה עד קפאללה התבצע על נהר לואפולה (אנ'), על גבי סירות ומשם לנהר צ'מבשי (אנ'). זה היה נתיב הסחר העיקרי של אזור הצפון (אנ').

בשנת 1961 התרסק מטוס שהביא אנשים מרכזיים של האו"ם, כולל המזכיר הכללי השני של הארגון, דאג המרשלד, בפאתי נדולה.

### מורשת

בעבר נדולה הייתה המרכז התעשייתי הגדול ביותר של זמביה, בין המפעלים הגדולים שהיו בה היו: מפעל הרכבת הרכבים של לנדרובר, מפעל ייצור צמיגי דאנלופ, חברת ג'ונסון אנד ג'ונסון ויוניליוור. כלכלת נדולה התכווצה משמעותית בין השנים 1980 ל־2000. מפעלי החברות הגדולות נסגרו, נעלמו ומבני התעשייה נשארו כ"פילים לבנים" בלתי מאוכלוסים. נדולה עדיין לא החזירה לעצמה את התהילה הכלכלית של הימים שלפני 1980.

אוכלוסייה
---------

בין השנים 2000–2010 אוכלוסיית העיר צמחה ב־1.88%. נכון לשנת 2015 הצפיפות בעיר הייתה 520.8 נפש לקילומטר רבוע.

התפלגות האוכלוסייה בין השנים 1950–2021| 1950 | 1975 | 1990 | 2000 | 2010 | 2015 | 2021 |
| --- | --- | --- | --- | --- | --- | --- |
| 30,621 | 132,135 | 329,228 | 374,757 | 451,246 | 575,710 | 495,802 |

גאוגרפיה
--------

נדולה ממוקמת בחלק הצפוני של זמביה, כ־10 קילומטרים מדרום לגבול עם הרפובליקה הדמוקרטית של קונגו. היא מהווה את המרכז הניהולי של אזור כריית הנחושת בקופרבלט (חגורת הנחושת). היא בנויה בגובה של כ־1,304 מטרים מעל פני הים.

תעשייה
------

אזמרגד ממכרה אזמרגד קאגם, מחוז אזמרגד קאפובו, נדולה. גודל 3.0 x 2.7 x 2.6 ס"מ.
אזור חגורת הנחושת במרכז אפריקה המשתרעת בין קונגו וזמביה.
### זיקוק נחושת ונפט

 ערך מורחב – **זיקוק נחושת**  

אין מכרות בנדולה עצמה, אבל המכרה הפתוח בבוואנה מקובווה (אנ') נמצא כ־10 קילומטרים דרומית מזרחית למרכז העיר. בעבר הובאו נחושת ומתכות יקרות ממקומות אחרים בחגורת הנחושת לעיבוד בבתי זיקוק הנחושת והמתכות היקרות שהיו בנדולה. ייצוא הנחושת היווה 70–80 אחוזים מרווחי הייצוא של זמביה, על כן העיר חשובה מאוד לכלכלת המדינה.

בית הזיקוק לנפט הנמצא בנדולה מספק נפט מזוקק לכל המדינה. הוא הוקם מחדש בשנת 2001 לאחר שנפגע קשות משרפה בשנת 1999. חברת GL Africa Energy, באמצעות חברת הבת Ndola Energy Company Limited, מספקת חשמל בהספק של 105MW לרשת הלאומית של זמביה. כוח החשמל מופק מנפט כבד המסופק על ידי בית הזיקוק אינדיני נפט - The Indeni Petroleum refinery.

צינור הנפט מדאר א-סלאם (צינור טזאמה) מסתיים בבית הזיקוק שבעיר.

### מחצבת אבן גיר

בנדולה נמצאות עתודות אבן גיר עצומות הנחשבות להומוגניות מסוגן בעולם. החציבה ועיבוד אבן הגיר מהווים אפוא חלק מהמרכיבים של כלכלת נדולה כמו שהנחושת בשאר חלקי המדינה, הגיר והסיד הם מרכיבים מרכזיים בייצור מלט; לייצור 100 קילוגרמים מלט מפעל המלט צריך 80 קילוגרמים גיר/סיד.

בין השנים 1974 ל־2009 סיפקה נדולה מעל 50% מהמלט של זמביה ממפעל הממוקם כ־5 קילומטרים דרומית מזרחית ממרכז העיר. המפעל נקרא מלט צ'ילנגה. מלט צ'ילנגה ניהלה שני מפעלים בזמביה: אחד נבנה בשנת 1949 בצ'ילנגה (אנ') (מכאן שם חברת האם) והשני נבנה בשנת 1969 בנדולה. בשנת 2008, חברת האחזקות החדשה, זמביה מלט Lafarge, השלימה בנייתו של מפעל חדש Chilanga המפיק כמות כפולה מנפח הייצור של המפעל הישן בנדולה. באמצע 2009, המפעל החדש המשיך לצבור תאוצה לקראת כושר הייצור המלא שלו, עם זאת המפעל הישן בנדולה נותר שחקן משמעותי בתעשיית המלט באזור. השילוב של מרבצי הגיר העצומים ותשתיות התחבורה הקיימות שעוברות דרך נדולה שמרו על העיר כיעד אטרקטיבי להשקעה בייצור מלט ופעילויות נלוות .

מפעל עיבוד חשוב נוסף המבוסס על אבן גיר באזור הוא "נדולה ליים". נדולה ליים ממוקמת ליד שני מפעלי ייצור המלט. הוא מספק לתעשיית הכרייה כמו גם לחקלאים הדורשים סיד חקלאי. חברת Ndola Lime נמצאת בבעלותה המלאה של ZCCM Investment Holdings, חברת אחזקות ממשלתית באמצעותה שומרת ממשלת זמביה את האינטרס הפעיל שלה, בכרייה במדינה ובתעשייה הכבדה הקשורה לה.

לארבעת מפעלי העיבוד (מפעלי המלט, מפעל הסיד ובוואנה מקובווה ) יש זכויות כרייה על קרקע הממוקמת מסורתית לבני שבט הצ'יוולה. על כן ראש השבט, צ'יף צ'יוולה הוא בעל עניין משמעותי בתעשיות האלה ובכלכלה של נדולה.

### חשמל

תחנת הכוח התרמית הנראית על קו הרקיע ליד תחנת הרכבת, נבנתה בכדי להניע את המכרות ובתי הזיקוק, היא הפסיקה לפעול בשנות השישים של המאה ה-20, ברגע שנכנסה לפעולה תחנה חדשה בנדולה. תחנת הכוח החדשה נבנתה בשני שלבים. החלק הראשון נכנס לעבודה בשנת 2013 והתחנה ספקה 55MW והחלק השני הוכנס לעבודה בינואר 2017. תחנת הכוח החדשה מספקת 105MW. תחנת כוח נוספת נבנתה ליד סכר קאריבה (אנ') שעל גבול זימבבואה. התחנה פועלת מאז 1976, וכוללת ארבעה גנרטורים של 150 מגה-ואט (200,000 כ"ס) כל גנרטור בהספק כולל של 600 מגה -ואט (800 אלף כ"ס); בשנת 2013, הושלמה העבודה להרחבת התחנה תוך הגדלה הקיבולת ב־360 מגה-ואט נוספים (480,000 כ"ס) לכדי 960 מגה-ואט (1,290,000 כ"ס) בשלב זה נוספו שני גנרטרים נוספים של 180MW כל אחד.

החברה המצרית אלסווידי אלקטריק (אנ') הצטרפה לקונסורציום של חברות מקומיות בראשות ZESCO Ltd (רשות אספקת החשמל בזמביה), והקימה מפעל לייצור שנאים ומפעל ייצור מדי חשמל בזמביה בשנת 2008. שני המתקנים הללו ממוקמים כ־5 קילומטרים דרומית למרכז העיר נדולה.

אַקלִים
-------

בנדולה מתקיים אקלים סובטרופי לח, כלומר אקלים חם וממוזג. בחורף, יש פחות גשמים מאשר בקיץ. האקלים מסווג כ- Cwa על ידי מערכת קופן-גייגר. כמות המשקעים נעה בסביבות 1,131 מילימטרים בשנה.

העונה הרטובה מעוננת, העונה היבשה סוערת ובעיקר בהירה, והיא חמימה כל השנה. במהלך השנה, הטמפרטורה בדרך כלל נעה בין 9°C ל 34°C והיא לעיתים רחוקות מתחת ל־7°C או מעל 37°C.

העונה החמה נמשכת חודשיים, מ-14 בספטמבר ועד 12 בנובמבר, כשהטמפרטורה הגבוהה היומית הממוצעת היא מעל 32°C.

העונה הקרירה נמשכת כ-7 חודשים, מ-22 בדצמבר ועד 30 ביולי, כשהטמפרטורה הגבוהה היומית הממוצעת היא מתחת ל-26°C.

יום רטוב הוא יום עם לפחות 1.00 מילימטרים של משקעים. הסיכוי לימים רטובים בנדולה משתנה באופן משמעותי מאוד לאורך כל השנה.

העונה הרטובה נמשכת כ-4 חודשים, מ-18 בנובמבר עד 24 במרץ, עם סיכוי גדול מ־40% ליום נתון להיות יום רטוב. הסיכוי ליום רטוב מגיע לשיא של 80% ב־21 בינואר.

העונה היבשה נמשכת קרוב ל-8 חודשים, מ-24 במרץ עד 18 בנובמבר. הסיכוי הקטן ביותר ליום רטוב הוא 0% ב־19 ביוני.

| **אקלים בנדולה  Ndola** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 26.6 | 26.9 | 27.4 | 27.5 | 26.6 | 25.1 | 25.2 | 27.5 | 30.5 | 31.5 | 29.4 | 27 | 27.6 |
| טמפרטורה יומית מזערית ממוצעת (C°) | 17.1 | 17.1 | 16.5 | 14.4 | 10.8 | 7.9 | 7.8 | 10.2 | 13.6 | 16.2 | 17.1 | 17.2 | 13.8 |
| משקעים ממוצעים (מ"מ) | 292.9 | 249 | 170.1 | 45.5 | 3.5 | 0.7 | 0.1 | 0.4 | 2.9 | 31.5 | 130.3 | 305.9 | 1,232.8 |
| מקור: NOAA |

תחבורה
------

בנדולה עובר קו מסילת הרכבת של רכבת זמביה (אנ'). קו המקיים שירותי נוסעים ומטענים בין קיטווה וליווינגסטון דרך קבווה (אנ') ולוסקה. מנדולה מסתעפים קווי רכבת נוספים למטענים המגיעים לעיירות באזור חגורת הנחושת כמו גם לעיר לובומבאשי שבהרפובליקה הדמוקרטית של קונגו.

כביש T3 (אנ') מקשר את נדולה לקיטווה במערב (העיר השנייה של באזור חגורת הנחושת; הכביש הוא רב נתיבי ) ולוסאקה בדרום, ואילו כביש M4 (אנ') מקשר את נדולה לעיר מופולרה (אנ') הנמצאת בצפון אזור חגורת הנחושת.

 נמל התעופה הבינלאומי סיימון מוואנסה קאפבווה
נמל התעופה הבינלאומי סיימון מוואנסה קאפבווה (אנ') משמש לטיסות מקומיות לבירה לוסקה ולטיסות בינלאומיות לאדיס אבבה באתיופיה, ליוהנסבורג בדרום אפריקה ולניירובי בקניה. זהו אחד מארבעת שדות התעופה הבינלאומיים בזמביה. מאידך ממשלת זמביה החלה להקים בשנת 2020, נמל תעופה בינלאומי חליפי במערב נדולה שישמש כנמל התעופה הראשי של אזור חגורת הנחושת (ממש ליד אנדרטת אתר ההתרסקות של דאג המרשלד).

מסחר
----

בנדולה נמצא אחד העיתונים הלאומיים הגדולים במדינה, טיים זמביה (אנ') Times of Zambia, כמו גם בית הדפוס של זמביה בשם Printpak. העיתון ובית הדפוס פועלים תחת חברה אחת בשם TimesPrintpak. בית הדפוס של הכנסייה הקתולית, Mission Press, גם הוא ממוקם גם בנדולה.

המטה של תאגיד שירותי הדואר של בזמביה (זמפוסט) והאצטדיון האולטרה מודרני של זמביה נמצאים בנדולה ( אצטדיון Mwanawasa לוי (אנ')). באצטדיון מתקיימים אירועי ספורט בינלאומיים שזמביה מארחת.

בנדולה נמצא הסניף המרכזי והיחיד בזמביה של הבנק המרכזי במדינה, בנק זמביה (אנ'). לכל בנקים הגדולים בזמביה יש לפחות סניף אחד בנדולה. לקבוצת הביטוח הגדולה בזמביה, ZSIC (מבוטא "zeesk"), יש הרבה נכסים מסחריים בעיר.

ספורט ופנאי
-----------

כמו ערים רבות שבאזור חגורת הנחושת (קופרבלט), הספורט וחיי בילוי של נדולה נתמכו על ידי תאגידי הכרייה שבאזור. עם התפרקות תאגיד הכרייה זמביה המאוחדת-מכרות נחושת בע"מ (ZCCM). מתקני ספורט ובילוי רבים הידרדרו במהירות. עם זאת, מקומות ספורט משמעותיים שרדו והמשיכו להתקיים כמו מועדון הטניס של נדולה, בריכת השחייה של נדולה (ציבורית), אזור קניני Kanini הנמצא כ־3 קילומטרים ממרכז העיר הכולל מספר מועדוני ספורט ושדות משחקים כמו מועדון הגולף, מועדון הכדורגל של נדולה, מועדון הרוגבי ואחרים. בערך 10 קילומטרים צפונית-מערבית למרכז העיר, יש מסלול מרוצי מכוניות פופולרי בקרב חובבי הספורט המוטורי.  בעיר מספר פארקים ירוקים לבילוי הנהנים מרמת תחזוקה בסיסית ביותר ופתוחים לקהל הרחב. חשיבות מיוחדת יש לאנדרטה באתר ההתרסקות של דאג המרשלד Dag Hammarskjöld הממוקמת כ־10 קילומטרים מצפון-מערב ממרכז העיר. בצפון מערב העיר, נמצא אצטדיון לוי מוונוואסה עם קיבולת של 50,000 מקומות ישיבה. נדולה היא ביתה של נבחרת הכדורגל הלאומית של זמביה זסקו יונייטד (אנ').

חינוך
-----

אוניברסיטת נורת'רייז (אנ') נוסדה בשנת 2003.

בתי הספר בנדולה מתפלגים כלהלן: 4 בתי ספר יסודיים, 8 בתי ספר תיכונים, 3 בתי ספר מקצועיים, בית ספר לאחיות, בית ספר לרפואה של אזור חגורת הנחושת ובית ספר בינלאומי.

תרבות
-----

בנדולה נמצא מוזיאון אזור חגורת הנחושת, עם אוסף אבני חן ומינרלים מאזור חגורת הנחושת.

אגמים קטנים שנוצרו על ידי סכרים שהוקמו ביובלי הנהרות קאפובו ואיטאווה הזורמים בדרום מזרח העיר, משמשים לשייט ולנופש.

תחנת הכוח התרמית הישנה, הנראית על קו הרקיע ליד תחנת הרכבת, מהווה אטרקציה תיירותית.

### אנדרטאות לאומיות

 עץ העבדים מוקויו בנדולה, זמביה
* **עץ העבדים** או **עץ העבדים מוקויו** שסביבו החזיקו סוחרי העבדים הערבים את העבדים בשווק עבדים שהיה במקום במאה התשע עשרה (עץ מוקויו דומה לעץ שיקמה או תאנה). העץ התמוטט כי טרמיטים אכלו את תוכו.
* אנדרטת דאג המרשלד Dag Hammarskjöld הנמצאת במרחק עשרה קילומטרים ממרכז נדולה לאורך הכביש Ndola/Kitwe מנציחה את המקום בו נהרג מזכ"ל האו"ם בתאונת מטוס ב־18 בספטמבר 1961 במהלך משבר קונגו .
* **אגם צ'ילנגווה** הנמצא 14 קילומטרים מזרחית לנדולה בנקודת ציון -12 ° 58 'S 28 ° 45' E, שנוצר כתוצאה מהתמוטטות סלעים לתוך מערת גיר. לאגם יש משמעות תרבותית מקומית.

מקומות תפילה
------------

מקומות התפילה בעיר, הן בעיקר כנסיות ומקדשים נוצריים ומסגדים מוסלמים.

ערים תאומות
-----------

* הממלכה המאוחדתהממלכה המאוחדת אלדרשוט, אנגליה, הממלכה המאוחדת
* מלאווימלאווי בלנטייר, מלאווי
* פורטוגלפורטוגל פורטו, פורטוגל
* קנדהקנדה רג'יינה, קנדה
* רוסיהרוסיה מחצ'קלה, דאגסטן, רוסיה
* הרפובליקה העממית של סיןהרפובליקה העממית של סין חרבין, הרפובליקה העממית של סין
* הרפובליקה הדמוקרטית של קונגוהרפובליקה הדמוקרטית של קונגו לובומבאשי, הרפובליקה הדמוקרטית של קונגו
* נמיביהנמיביה ואלוויס ביי, נמיביה

ראו גם
------

* זמביה
* לוסקה
* קסאמה

קישורים חיצוניים
----------------

* 

* אתר האינטרנט הרשמי של נדולה

ויקישיתוף מדיה וקבצים בנושא **נדולה** בוויקישיתוף
* נדולה, באתר אנציקלופדיה בריטניקה (באנגלית)
* NDOLA TOWN ep8 - The Beautiful City Of Ndola | eYe Travel The World | ( Copperbelt series ep2 ), סרטון באתר יוטיוב (אורך: 6:59)
* אודות נדולה באתר זמביה
* תאונת המטוס בה נהרג מזכיר האו"ם דאג המרשלד ליד נדולה, באתר ה-BBC

הערות שוליים
------------

1. ↑  נתונים גאוגרפיים אודות נדולה
2. ↑  אוכלוסייה, על פי אתר population-hub.com
3. ↑  צפיפות, על פי אתר city-facts.com
4. ↑  "Levy Mwanawasa Stadium", *Wikipedia* (באנגלית), 2020-04-19, נבדק ב-2021-04-12
5. ↑  Google Earth, earth.google.com
6. ↑  "Discover Ndola | Flyairlink". *www.flyairlink.com*. נבדק ב-2021-09-13.
7. ↑  "Ndola, the Friendly City Undergoes Rapid Development - Zambian News". *thezambian.com*. נבדק ב-2021-09-13.
8. ↑  "How The City Of Ndola Got Its Name". 24 בנובמבר 2016. נבדק ב-2019-01-04. `{{cite web}}`:  (עזרה)
9. ↑  Britannica,
Ndola, britannica.com, USA, accessed on June 30, 2019
10. ↑  Graham-Harrison, Emma; Rocksen, Andreas; Brügger, Mads (12 בינואר 2019). "RAF veteran 'admitted 1961 killing of UN secretary general'". *The Guardian*. ISSN 0261-3077. נבדק ב-2019-01-12 – via www.theguardian.com. `{{cite news}}`:  (עזרה)
11. ↑  BBC World Service Website: "The last shirt maker in Ndola".
12. ↑  Population of Ndola 2021 | Ndola population - statistics, Population HUB (באנגלית)
13. 1 2  Ndola - Population - CityFacts, www.city-facts.com
14. ↑  Ndola, Zambia Population (2021) - Population Stat, populationstat.com
15. ↑  Sambia: Provinzen, Städte & urbane Siedlungen - Einwohnerzahlen, Karten, Grafiken, Wetter und Web-Informationen, www.citypopulation.de
16. ↑  Maps, Weather, Videos, and Airports for Ndola, Zambia, www.fallingrain.com
17. ↑  "Great Lakes Africa Energy | Our Projects". *www.glaenergy.com*. נבדק ב-2017-04-05.
18. ↑  "Great Lakes Africa Energy | Our Projects". *www.glaenergy.com*. נבדק ב-2017-07-07.
19. ↑  "Ndola Lime Company Limited" (באנגלית אמריקאית). נבדק ב-2020-05-26.
20. ↑  "Mmegi Online :: Nigerian magnate invests in Kafue cement plant". 27 באפריל 2007. נבדק ב-17 בדצמבר 2017. `{{cite web}}`:  (עזרה)
21. ↑  עלות-תועלת כלכלית של השימוש החקלאי בבוצה מטופלת בסיד ובאפר פחם מרחף - אקולוגיה וסביבה, באתר אקולוגיה וסביבה, ‏1 באוקטובר 2020
22. ↑  Belgravia Services | Construction of a 105MW Power Plant in Ndola, Zambia, www.belgraviaservices.com
23. ↑  Chanel de Bruyn, DBSA provides $105m for Zambia hydropower expansion, www.engineeringnews.co.za (באנגלית)
24. ↑  Zambia : President Michael Sata commissions the Kariba North Bank extension hydro power station (באנגלית בריטית)
25. ↑  ZESCO - Powering The Nation & The Region, www.zesco.co.zm
26. ↑  Ndola climate: Average Temperature, weather by month, Ndola weather averages - Climate-Data.org, en.climate-data.org
27. ↑  Ndola Climate, Weather By Month, Average Temperature (Zambia) - Weather Spark, weatherspark.com (באנגלית)
28. ↑  climate Ndola-weather (1991-1961) from stations all over the world (אנגלית).Retrieved 21 September 2021.
29. 1 2  Terracarta/International Travel Maps, Vancouver Canada: "Zambia, 2nd edition", 2000
30. ↑  "New Ndola/Copperbelt International Airport New Airport Profile | CAPA". *centreforaviation.com*. נבדק ב-2020-10-05.
31. ↑  "Zambia : New Copperbelt International Airport under construction will bring change to the region". *LusakaTimes.com* (באנגלית בריטית). 2020-07-11. נבדק ב-2020-10-05.
32. ↑  Zwei Ethiopian-Crews irren sich im Flughafen, aero.de, ‏2021-04-06 (בגרמנית)
33. ↑  Galpin, Darren. "Ndola". *GEL Motorsport Information Page*. נבדק ב-24 באפריל 2013. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559731305171
* GND: 4394270-2
* LCCN: n82038181
* NARA: 10038280
* VIAF: 134886721
* WorldCat: lccn-n82038181

 |